**Queilen** ou **Queilén**, chamada da primeira forma polos seus habitantes e as autoridades locais, é unha comuna do Arquipélago de Chiloé, no sur de Chile. Foi fundado por Antonio Cipriano Grille de López y Haro a principios do século XIX e durante moito tempo recibiu o nome de Puerto Grille.

A capitalidade reside na vila do mesmo nome, coñecido na zona polas súas praias e as vistas do golfo Corcovado e da Cordilleira dos Andes. Atópase a ambos lados dunha punta areosa, a 46 quilómetros de Chonchi. No censo do ano 2002, a súa poboación alcanzaba os 1.912 habitantes, segundo o INE.

Xeografía
---------

Vista de Queilén desde o peirao peonil.
Abarca unha porción do sueste da Illa Grande de Chiloé, entre as comunas de Chonchi e Quellón, así como as illas de Acuy e Tranqui. Ten unha superficie de 332 km2.

### Illa Acuy

É unha illa pequena ao sueste do pobo de Queilen. Ten arredor de 2 km de longo e uns 500 metros de ancho nos seus puntos maiores, e polo tanto só conta cunha poboación pequena, maioritariamente indíxena. Nela encóntrase o casarío de Acuy.

### Illa Tranqui

É unha illa que se atopa fronte á capital comunal, a 16 millas náuticas. Posúe 270 habitantes aproximadamente. A illa ten 7 casaríos: Centinela, Nepué, San José de Tranqui, Alqui, Millahue, Tranqui e Leutepu.

### Localidades


| Localidade | Poboación(2002) | Vivendas(2002) | Categoría INE |
| --- | --- | --- | --- |
| Queilén | 1.665 | 586 | Pobo |
| Villa el Lago | 72 | 26 | Casarío |
| Acuy | 67 | 17 | Casarío |
| Detico Alto | 47 | 13 | Casarío |

### Outras localidades rurais queilinas

Na illa Grande de Chiloé: Agoní Alto, Aulen, Las Lajas, Pureo, Agoní Bajo, Contuy, Lelbún, Quechu, Aituy, Paildad, San Miguel, Apeche Alto, Díaz Lira, Pilque, Santa María, Apeche Bajo, Estero Queilén e Pío Pío.

Servizos básicos
----------------

O pobo de Queilen esta dotado de: hospital, casa do concello, liceo polivalente, escola básica, 2 compañías de bombeiros, restaurantes, igrexa, empresas de transporte de pasaxeiros, hotel, cabanas, hospedaxes, supermercados, ferreterías, locais con servizo telefónico e internet, sinal para telefonía móbil, servizo de taxis, porto con rampla, aeródromo, museo, centro cultural, biblioteca, ximnasio, estadio, entre outros.

Ademais conta coa Biblioteca Pública N°333 "Profesora Helia Sandoval Andrade" que desde o ano 2002 integrou nos seus servizos o Programa Biblioredes, permitindo o libre acceso a Internet e achegando os servizos tecnolóxicos a todos os usuarios tanto da comuna como a quen estean de paso.

Atractivos turísticos
---------------------

No sector urbano conta cun peirao peonil, miradoiro, cascada no esteiro, vistas ao volcán Corcovado, praias habilitadas para o baño...

No sector rural destacan os cisnes na baía de Detico, a ponte de Aituy, as Torres de Acui, as praias de Lelbun, a lagoa en Pio-Pío, o faro Chomío en Ñida, o esteiro de Paildad etc.

### Festas e actividades

Semana Queilina: realízase a segunda semana de febreiro. Prográmanse actividades tales como: un concurso de castelos de area e outro de disfraces, carros alegóricos, a "noite veneciana", a Expo-Queilen, 2 días de peñas folclórica...

O "reitimiento de Chancho", ou tamén coñecido como "carneo de Chancho", realízanse a segunda fin de semana de xullo no patio cuberto do internado masculino de Queilen.

Ademais realízanse un Torneo Nacional de Xadrez e un Campionato comunal e nacional de Kaiak en febreiro.

Flora e fauna
-------------

Traile.
A flora e fauna de Queilen é similar á do resto de Chiloé. Destacando especies vexetais nativas tales como: notros, *Luma apiculata*, luma, *Podocarpus*, nalcas, *Ugni molinae*, calafates; e especies introducidas como: groselleiras, *Rosa eglanteria*.

Atópanse tamén, especies animais tales como: pachancas (pingüíns), lobos mariños, pudús, golfiños chilenos, gaivotas, *Vanellus chilensis*, loros, voitres negros americanos, andoriñas e gorrións.

Notas
-----

1. ↑  "Copia arquivada". Arquivado dende o orixinal o 10 de maio de 2019. Consultado o 24 de xuño de 2020.
2. ↑  "Copia arquivada". Arquivado dende o orixinal o 12 de decembro de 2013. Consultado o 12 de maio de 2012.

Véxase tamén
------------

### Ligazóns externas

* Foto satelital de Acuy en GoogleMaps
* Ilustre Municipalidad de Queilen
* Museo Refugio de Navegantes Queilen Arquivado 12 de decembro de 2013 en Wayback Machine.
* Hotel Yatehue en Queilen
* Páxina queilina

|  |  |
| --- | --- |
| Control de autoridades | 
* Wd: Q51607
* GeoNames: 8261429
* OSM: 3076728

 |